แรมโบ้ สวน จิรายุ นักกู้แห่งลุ่มน้ำเจ้าพระยา ยังดีกว่า กู้มาเข้ากระเป๋า
แรมโบ้ อีสาน ซัด จิรายุ กล่าวหา บิ๊กตู่ เป็น นักกู้แห่งลุ่มน้ำเจ้าพระยา สวนกลับ กู้มาเพื่อเยียวยาช่วยปชช. ดีกว่า นักโกงแห่งลุ่มน้ำเจ้าพระยา กู้มาเพื่อเข้ากระเป๋าตนเองวันที่ 29 พ.ค. นายสุภรณ์ อัตถาวงศ์ ผู้ช่วยรัฐมนตรีประจำนายกรัฐมนตรี ได้สัมภาษณ์ กล่าวตอบโต้ นายจิรายุ ห่วงทรัพย์ ส.ส.กทม. พรรคเพื่อไทย ว่า ที่นายจิรายุได้ตั้งฉายานายกรัฐมนตรี และรัฐมนตรีว่าการกระทรวงกลาโหม ว่า พลเอกประยุทธ์ จันทร์โอชา ลุงตู่เป็นนักกู้แห่งลุ่มน้ำเจ้าพระยา ผมจะบอกถึงนายจิรายุว่า การกู้ของรัฐบาลเป็นการกู้เพื่อใช้หนี้ให้กับรัฐบาลในอดีตที่สร้างหนี้ไว้ โดยเฉพาะหนี้สินที่ค้างหนี้ชาวนา ในการทุจริตโครงการรับจำนำข้าว และหนี้สินอื่นๆ ที่รัฐบาลในอดีตทิ้งค้างไว้อย่างมากมาย ตลอดจนเป็นการกู้มาเพื่อกระตุ้นเศรษฐกิจ และนำมาแก้ไขปัญหาวิกฤติโควิด-19 เพื่อป้องกันและเยียวยารักษาประชาชนให้อยู่รอดปลอดภัยจากไวรัสร้าย ซึ่งทุกคนก็ทราบดีนายสุภรณ์ กล่าวต่อว่า การกู้เงินมีมาทุกยุคทุกสมัย รัฐบาลในอดีตก็เคยกู้เงินมาอย่างต่อเนื่อง ไม่ได้มีปัญหาอะไรเลย แต่ในความเห็นส่วนตัวตนเห็นว่า การกู้เงินมาเพื่อใช้จ่ายเยียวยาช่วยเหลือประชาชน เพื่อคนยากคนจนที่เดือดร้อน ดีกว่าการ กู้มาโกง กู้มาเพื่อหากินใส่กระเป๋าตัวเองหรือพวกพ้อง หรือแจกจ่ายให้บรรดาวงศาคณาญาติตนเองดังนั้นตนคิดว่า ลุงตู่นักกู้แห่งลุ่มน้ำเจ้าพระยาในความหมายของนายจิรายุนั้น ประชาชนชื่นชอบ เพราะลุงตู่กู้เพื่อให้ประชาชนใช้จ่ายอย่างทั่วถึง ดีกว่าผู้นำคนบางคนในอดีตของพวกท่านเป็น นักโกงแห่งลุ่มน้ำเจ้าพระยา นักกู้มาโกง นักกู้มากิน มาเก็บใส่กระเป๋าตัวเอง โดยไม่เผื่อแผ่ประชาชน อย่างนี้ประชาชนสาปแช่งนะครับ นายสุภรณ์ กล่าว.
แรมโบ้ ซัด จิรายุ กล่าวหา บิ๊กตู่ เป็น นักกู้แห่งลุ่มน้ำเจ้าพระยา สวนกลับ กู้มาเพื่อเยียวยาช่วยปชช. ดีกว่า นักโกงแห่งลุ่มน้ำเจ้าพระยา กู้มาเพื่อเข้ากระเป๋าตนเอง
อภิปราย พ.ร.ก. เงินกู้,พ.ร.ก. เงินกู้,ประชุมสภา,นักกู้แห่งลุ่มเจ้าพระยา,แรมโบ้อีสาน,จิรายุ ห่วงทรัพย์,จำนำข้าว,ข่าวทั่วไป